สวัสดีค่ะ เมื่อต้นเดือนมกราคมมีเพศสัมพันธ์สอดใส่แค่ครั้งเดียวแล้วเอาออกเลยแต่ไม่หลั่งใน (อันนี้เข้าใจค่ะว่า อาจมีน้ำอสุจิปนได้) แล้วช่วงวัน 14มกรา มีเพศสัมพันธ์แต่ใส่ถุงป้องกันนะคะ แต่มีสีขาวเป็นแบบครีมๆอยู่ที่ช่องคลอด เลยไม่แน่ใจว่าใช่อสุจิไหม หนูเลยซื้อยาคุมฉุกเฉินกินตอนเช้าวันที่15มกรา ซึ่งกินถูกวิธีค่ะ แล้ววันที่19มีเลือดออกมาเป็นก้อนสีน้ำตาล แล้วช่วงเย็นก็มีประจำเดือนมาแต่ไม่เยอะเท่าที่เคยเป็นมาตลอด และประจำเดือนเป็นก้อนตลอดมีสีแดงบ้าง สีน้ำตาลอ่อนบ้าง เป็นมา3วัน พอวันที่4-5 ประจำเดือนมานิดเดียวเป็นสีน้ำตาลอ่อน ลักษณะเป็นก้อนที่เล็กมากๆ เหมือนประจำเดือนหมดค่ะ ((ปกติจะมีประจำเดือนหลายวัน5-7และสีแดงปกติเป็นน้ำ ไม่เป็นก้อนแบบที่บอกมา จึงเกิดความสงสัยค่ะ ว่าประจำเดือนมาครั้งนี้คือเลือดล้างหน้าเด็กหรือ เลือดที่เกิดจากกินยคุมฉุกเฉิน (เคยกินยาคุมฉุกเฉินแต่ไม่เคยเป็นแบบนี้ค่ะ) รบกวนคุณช่วยตอบหน่อยนะคะ ขอบค่ะ))ประจำเดือจะมาช่วงกลางๆเดือนค่ะ
สวัสดีค่ะ การมีเพศสัมพันธ์ในช่วงต้นเดือน ม.ค. หากไม่ได้มีการหลั่งน้ำอสุจิเกิดขึ้น ไม่ว่าจะภายในหรือภายนอกช่องคลอด โอกาสที่จะตั้งครรภ์ก็ไม่มีส่วนการมีเพศสัมพันธ์ในวันที่ 14 ม.ค. หากใส่ถุงยางอนามัยป้องกัน และใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็ถือว่ามีน้อย และจริงๆ แล้วก็ไม่จำเป็นต้องทานยาคุมฉุกเฉินไปแต่หากได้ทานไปแล้ว และในวันที่ 19 ม.ค. ได้มีเลือดออกมานาน 4-5 วัน เป็นสีแดงบ้าง น้ำตาลบ้างดังกล่าว น่าจะเป็นเลือดที่เกิดจากผลของยาคุมฉุกเฉินได้ค่ะ ทั้งนี้ ไม่จำเป็นว่า การที่เคยทานยาคุมฉุกเฉินมาก่อน แล้วไม่เคยมีเลือดออก แล้วมามีเลือดออกในครั้งนี้ ก็ไม่ถือว่าผิดแปลกอะไร เพราะอาจมีหรือไม่มีเลือดออกก็ได้ค่ะอย่างไรก็ตาม เลือดที่ออก ไม่น่าใช่เลือดล้างหน้าเด็ก เพราะเลือดล้างหน้าเด็กจะออกเพียงแค่ 1-2 วันเท่านั้นส่วนประจำเดือนในรอบต่อไป ก็จะมาหลังจากที่มีเลือดออกไปแล้วประมาณ 4 สัปดาห์ค่ะ